recursal/SuperWikiNEXT-32B huggingface dataset:
**பிரித்தி** (சமக்கிருதம்: प्रीति), அல்லது **கர்னோட்பாலா**, என்பவர் ஒரு இந்து பெண் தெய்வமாவார். காமத்திற்க்கும், அன்பிற்க்கும் கடவுளான, காமதேவனின், இரண்டு மனைவிகளில் ரதியும் பிரித்தியுமே அடங்குவர்.

பிரித்தி, பாசமான அன்பை பிரதிநிதுத்துவப்படுத்தும் அதேவேளையில், அவரது இணை மனைவியான, ரதியோ சிற்றின்ப இன்பத்தைக் குறிக்க பயன்படுகிறார். சில விளக்கங்களில், பிரித்தி தனி நபராகக் கருதப்படாமல், வெறுமனே ரதியின் மற்றொரு புனைப்பெயராகக் கருதப்பட்டு பயன்படுத்தப்படுகிறது

புராணக்கதை
----------

புராணத்தின் படி, தனது தந்தையைக் காப்பாற்றவும், அவரின் மேல் உள்ள அன்பால், தனது இளமைகாலம் முழுவதையும் தவத்திலேயே கழித்ததால், பார்வதி பிரித்தி முன்பதாகத் தோன்றி, பிரித்தி, தனது இளமை வயதை தாண்டியிருந்தாலும், அவளுக்கு பொருத்தமான கணவன் கிடைப்பான் எனவும் அதற்காக சில குறிப்பிட்ட சடங்குகளையும், தவத்தையும் செய்யவேண்டும் என வரமளித்தார். ப்ரிதி அந்த சடங்குகளை முறையாகச் செய்தபோது, பார்வதி காமதேவனை புதிதாக இளமையாக இருக்கும் ப்ரிதியைச் சந்திக்க ஊக்குவித்தார், பிரித்தியை பார்த்த கணத்தில் இருந்தே அவளை காதலிக்க ஆரம்பித்த காமதேவன், அவளிடம் திருமணம் செய்துகொள்ள முன்மொழிந்தபோது, ப்ரிதி அவனிடம் தன் தந்தையின் சம்மதத்தைப் பெறச் சொல்கிறாள். ப்ரிதியின் தந்தை சம்மதம் தெரிவித்த பின்பே, காமதேவாவை மணந்து அவரது இரண்டாவது மனைவியாக ஆனாள்.  இவ்வாறு எந்நேரமும் தந்தையை மிகவும் நேசித்ததாலேயே பாசத்தின் கடவுளாகக் கருதப்படுகிறார்.

விஷ்ணுவின் தெய்வீக பெண் ஆற்றலின் ஒரு அம்சமாகவும் சில வல்லுனர்களால் கருதப்படுகிறார்.

சிவனின் தவத்தைக் குலைத்து அவரை பார்வதி மீது காதல் கொள்ளச் செய்வதற்காக, காமதேவன் செல்லும்போது, பிரித்தியும் அவனுடன் செல்லுகிறாள்.

கருட புராணம் காமதேவர் மற்றும் ரதி ஆகியோருடன் பிரித்தியை வழிபடுவதையும் பரிந்துரைக்கிறது.

மேற்கோள்கள்
-----------

1. ↑   *God of Desire: Tales of Kamadeva in Sanskrit Story Literature*. State University of New York Press. 2006-06-01. .
2. ↑   *A Classical Dictionary of Hindu Mythology and Religion, Geography, History and Literature*. Routledge. 2013-11-05. .
3. ↑  Benton, Catherine (2006-06-01) (in en). *God of Desire: Tales of Kāmadeva in Sanskrit Story Literature*. SUNY Press. பக். 35. பன்னாட்டுத் தரப்புத்தக எண்:978-0-7914-6566-0. .
4. ↑  Jordan, Michael (2014-05-14) (in en). *Dictionary of Gods and Goddesses*. Infobase Publishing. பக். 155. பன்னாட்டுத் தரப்புத்தக எண்:978-1-4381-0985-5. .
5. ↑  König.), Harṣa (Kanauj (1827). *Retnavali, or the Necklace: a drama : Preface: Drammatic system of the Hindus ; Appendix*. .
6. ↑   *Garuda Purana: Achara Khanda Part 2: English Translation only without Slokas: English Translation only without Slokas*. .
**தென்னல** என்பது இந்தியாவின் கேரள மாநிலத்தின் மலப்புரம் மாவட்டத்தில் உள்ள ஒரு கிராம ஊராட்சி ஆகும்.  தென்னல அதன் பண்பாட்டுக்குப் பெயர் பெற்றது. தேசிய நெடுஞ்சாலை (NH-17) *பூக்கிப்பம்பைக்* கடந்து செல்கிறது. அருகில் உள்ள தொடருந்து நிலையம் பரப்பனங்காடி தொடருந்து நிலையம் (12 கிமீ) ஆகும். அருகில் உள்ள வானூர்தி நிலையம் கோழிக்கோடு பன்னாட்டு வானூர்தி நிலையம் (23 கி.மீ) ஆகும்.

மக்கள்தொகையியல்
---------------

2001[update] இந்திய மக்கள் தொகை கணக்கெடுப்பின் படி, தென்னலவின் மொத்த மக்கள் தொகை 49,214 ஆகும். இதில் ஆண்களின் எண்ணிக்கை 23,753 என்றும், பெண்களின் எண்ணிக்கை 25,461 என்றும் உள்ளது.

போக்குவரத்து
------------

தென்னல கிராமமானது திரூர், தனூர், பரப்பனங்காடி போன்ற நகரங்களின் வழியாக இந்தியாவின் பிற பகுதிகளுடன் இணைகபட்டுள்ளது. தேசிய நெடுஞ்சாலை எண்.66 பூக்கிப்பரம்பா வழியாக செல்கிறது, அதன் வடக்குப் பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி ஊட்டி, மைசூர் மற்றும் பெங்களூரு நெடுஞ்சாலைகள்.12, 29 மற்றும் 181 வழியாக இணைக்கிறது.

அருகிலுள்ள விமான நிலையம் கோழிக்கோடு உள்ளது. அருகிலுள்ள பெரிய ரயில் நிலையம் பரப்பனங்காடியில் உள்ளது.

மேற்கோள்கள்
-----------

வெளி இணைப்புகள்
---------------

1. 1 2  "Census of India : Villages with population 5000 & above". Registrar General & Census Commissioner, India. .
**விராடபுரம்** *(Viradapuram)* அல்லது தாராபுரம் என்னும் ஊர் தமிழகத்தின் திருப்பூர் மாவட்டத்தில் அமைந்துள்ளது. தற்போதைய தாராபுரம் பகுதியின் பழைய பெயர் விராடபுரம் ஆகும்.

புவியியல்
---------

இவ்வூரின் அமைவிடம் 10.73°N 77.52°E ஆகும். கடல் மட்டத்தில் இருந்து இவ்வூர் சராசரியாக 245 மீட்டர் (803 அடி) உயரத்தில் அமைந்து இருக்கின்றது.

மக்கள் தொகை
-----------

2011 ஆன் ஆண்டு இந்திய மக்கள் தொகை கணக்கெடுப்பின்படி 2,82,752 பேர் இங்கு வாழ்கின்றனர்.

கோயில்
------

இங்கு வீர ராகவர் கொயில் உள்ளது. இது 18 ஆண்டுகளாக வழிபாட்டுக்குத் திறக்கப்படாமல் உள்ளது. இதைத் திறந்துவைக்க அரசிடம் மக்கள் கோரிக்கை வைத்துள்ளனர்.

தொன்மக் கதை
-----------

பஞ்சபாண்டவர் இங்கு மறைந்து வாழ்ந்திருந்ததாக ஒரு கல்ல்வெட்டு உள்ளது.

காற்றாலைகள்
-----------

விராடபுரம் பகுதி புவியியல் ரீதியாகப் பலமான காற்றைப் பெறுகிறது என்பதால், தமிழகத்தின் முக்கியமான காற்றாலை நகரமாக மாற்றம் பெற்றுள்ளது.

உசாத்துணை
---------

1.2011-ம் ஆண்டிற்கான இந்திய மக்கள்தொகைக் கணக்கெடுப்பு அறிக்கை".

2."மாவட்ட ஆட்சியர் தொடர்பு விவரம்". தமிழ்நாடு அரசு. பார்த்த நாள் நவம்பர் 3, 2015.

3.
ஐரோப்பிய பீச் (*Fagus sylvatica*) மரத்தின் தண்டிலுள்ள மொட்டு
**மொட்டு** (*bud*) என்பது தாவரத்தின் முக்கியமான பகுதியாகும். மொட்டானது இலைக்கோணத்திலோ அல்லது தண்டின் நுனியிலோ தோன்றும் வளர்ச்சியடையாத கருத்தண்டு ஆகும். ஒருமுறை உருவாகிய மொட்டு சில நாட்களுக்கு பின்னர் செயலற்ற நிலைமையிலிருந்து தண்டுத் தொகுதியாக வளர்ச்சியடையக்கூடும். மொட்டுகளானது சிறப்பு வளர்ச்சி பெற்று மலர்களின் உருவாக்கத்திலோ அல்லது பொதுவான தண்டு உருவாக்கத்திலோ பங்கு வகிக்கிறது. விலங்கியலில் மொட்டு என்ற சொல் விலங்கின் உடல இனப்பெருக்கத்திற்காக தோன்றும் புதிய தனி உயிரிகளை தோற்றுவிக்கும் அமைப்பைக் குறிக்கப் பயன்படுத்தப்படுகிறது.

மொட்டுகளின் வகைகள்
------------------

தாவரங்களை அடையாளம் காண்பதில் மொட்டுகள் பெரும் பங்கு வகிக்கின்றன. குறிப்பாக குளிர்காலங்களில் இலைகள் உதிர்ந்த பின்னர் மொட்டுகள் உண்டாகும்.. மொட்டுகளை அது உருவாகும் இடம், நிலை, அமைப்பு, மற்றும் செயல்பாடு ஆகியவற்றை வைத்து வகைப்படுத்தப்படுகிறது.

### உருவாகும் இடத்தைப் பொருத்து வகைப்பாடு

தாவர மொட்டு வகைப்பாடு
அத்தி மரத்தில் துளிர்த்துள்ள நுனி மொட்டு
மொட்டுகள் உருவாகும் இடத்தைப் பொருத்து மூன்று வகையாகப் பிரிக்கப்படுகிறது. அவை

* நுனி மொட்டு - தண்டின் நுனியில் உருவாகும் மொட்டு
* கோண மொட்டு - இலைக்கோணத்தில் உருவாகும் மொட்டு
* வேற்றிடத்து மொட்டு - வேர் அல்லது இடம் மாறி உருவாகும் மொட்டுகள்

மேற்கோள்கள்
-----------

1. ↑  Trelease, W. (1967) [1931], *Winter botany: An Identification Guide to Native Trees and Shrubs*, New York: Dover Publications, Inc, ISBN 0486218007
**மேடலின் பியர்தோ (** Madeleine Biardeau ) (16 மே 1922 Niort - 1 பிப்ரவரி 2010 செர்வக்சு ) பிரான்சைச் சேர்ந்த இந்தியவியலாளர் ஆவார்.

ஆரம்ப கால வாழ்க்கை
------------------

மேட்லின் பியர்தோ சிறு தொழில்முனைவோர்களின் நடுத்தர வர்க்க குடும்பத்தில் பிறந்தார். பாரிசின் தென்மேற்கு புறநகரில் உள்ள அப்போது சிறுமிகளுக்கு மட்டுமே அனுமதிக்கப்ப்ட்டிருந்த ஒரு பிரெஞ்சு சமூகப்பள்ளியில் கல்வி பயின்றார். அங்கு இவர் தத்துவம் பயின்றார். கீழை நாடுகளின் ஆன்மீகத்தில் ஈர்க்கப்பட்டார். இடது கத்தோலிக்க சூழலுக்கு நெருக்கமாகவும், கத்தோலிக்க மதத்தை கடைப்பிடிப்பவராக இருந்தபோதிலும் வலுவான மதச்சார்பற்ற உணர்வைக் கொண்டிருந்ததால் இந்து தத்துவத்தைப் படிப்பதற்காக சமசுகிருதம் கற்கத் தொடங்கினார்.

இந்தியவியல்
-----------

இந்தியாவைப் பற்றி ஆர்வத்துடன், 1950 களில் இரண்டு ஆண்டுகள் திருவாங்கூர் பல்கலைக்கழகத்தில் சேர்ந்த பியர்தோ, பண்டிதர்களின் உதவியுடன் சமசுகிருத நூல்களை படித்தார். இவர் 1990கள் வரை கிட்டத்தட்ட ஒவ்வொரு ஆண்டும் இந்தியாவிற்கு வந்து சென்றார். மேலும் டெக்கான் கல்லூரி (புனே) மற்றும் பாண்டிச்சேரியின் பிரெஞ்சு நிறுவனம் ஆகியவற்றில் பணிபுரியும் சமசுகிருதப் பண்டிதர்களுடன் நெருக்கமாக பணியாற்றினார். இவர் நகரங்கள் மற்றும் கிராமங்களில் உள்ள வழிபாட்டுத் தலங்களுக்குச் சென்று, பல்வேறு சாதிகளைச் சேர்ந்த மக்களைக் கணக்கெடுத்து, பல்வேறு வழிபாட்டு முறைகள் மற்றும் சடங்குகள் பற்றிய தகவல்களை சேகரித்தார். 

*புராணங்களிலும்* *அத்வைத வேதாந்தத்திலும்* உள்ள தத்துவங்களை விரிவாகப் படித்தார். மந்தனா மிஸ்ரா, வாசஸ்பதி மிஸ்ரா மற்றும் பரத்ஹரி ஆகியோரின் படைப்புகளை இவர் பிரெஞ்சு மொழியில் மொழிபெயர்த்தார். 1964 இல் (பிரெஞ்சு மொழியில்) பாரம்பரிய பிராமணியத்தில் அறிவு கோட்பாடு மற்றும் பேச்சின் தத்துவம் என்ற தனது முனைவர் பட்ட ஆய்வுக் கட்டுரையை எழுதினார்.

இந்து இதிகாசங்கள் பியர்தோவின் பங்களிப்பில் ஒரு முக்கிய பகுதியாக இருந்தது. மேரி-கிளாட் போர்ச்சர் மற்றும் பிலிப் பெனாய்ட் என்ற இரண்டு அறிஞர்களுடன் இணைந்து இவர் வால்மீகியின் *இராமாயணத்தை* பிரெஞ்சு மொழியில் மொழிபெயர்த்தார் (1991). 2002 இல் வெளியிடப்பட்ட *மகாபாரதத்தின்* இரண்டு திருத்தப்பட்ட தொகுதிகள் இவரது கடைசி முக்கியப் படைப்பாகும்  சுருக்கமாக, மகாபாரதத்தை பௌத்தத்திற்கு எதிரான அறிவார்ந்த மற்றும் மதரீதியான எதிர்வினையாக மேடலின் பியர்தோ கருதினார். பிரஞ்சு மொழியில் *பியர்தோவின் மகாபாரதம்* என்ற தலைப்பில், அந்த உரை 'பிராமணியத்தின் அடிப்படை உரை' என கருதப்படுகிறது. 

மேட்லின் பியர்தோ 2008 இல் பிரான்சிலுள்ள சமூக இடமான செர்வெக்சில் தங்கியிருந்தார். மேலும் 2010 இல் இறந்தார்.

நூல் பட்டியல்
-------------

மேற்கோள்கள்
-----------

வெளி இணைப்புகள்
---------------


1. 1 2 3 4  Roland Lardinois (27 February 2010). "Influential Indologist". *The Hindu* (Chennai, India).. பார்த்த நாள்: 2010-03-01.
மாவட்ட ஆசிரியர் கல்வி மற்றும் பயிற்சி நிறுவனம், திருமூர்த்தி நகர்
**மாவட்ட ஆசிரியர் கல்வி மற்றும் பயிற்சி நிறுவனம், திருமூர்த்தி நகர்** (*District Institute of Education & Training, Thirumoorthy Nagar*) இந்தியாவின் தமிழ்நாடு மாநிலத்தில் உள்ள திருப்பூர் மாவட்டம், உடுமலை வட்டத்தில் திருமூர்த்திமலை அடிவாரத்தில் திருமூர்த்தி நகர் அமைந்துள்ளது. இங்கு அமைந்துள்ள மாவட்ட ஆசிரியர் கல்வி மற்றும் பயிற்சி நிறுவனம் மிகவும் பழமையானது. இந்நிறுவனம் முதலில் ஆதாரக் கல்வி ஆசிரியர் பயிற்சி நிலையமாகச் செயல்பட்டு வந்தது. பத்து ஏக்கர் பரப்பளவில் அரசு நிலத்தில் நிறுவனம் அமைந்துள்ளது.

ஆரம்ப/தொடக்கக் கல்வியின் உலகளாவிய மயமாக்கலுக்கான சிறப்புக் குறிப்புடன் பல்வேறு உத்திகள் மற்றும் திட்டங்களின் வெற்றிக்காக அடிமட்ட அளவில் கல்வி மற்றும் ஆதார ஆதரவை வழங்குதல். சேவையில் உள்ள ஆசிரியர்கள் மற்றும் வருங்கால ஆசிரியர்களுக்கு சிறந்த கல்வி உள்ளீட்டை வழங்குவதே இந்நிறுவனத்தின் நோக்கமாகும். அனைவருக்கும் கல்வி, நாட்டின் இறையாண்மையைப் பாதுகாத்தல் ஆகியவற்றை இலக்காகக் கொண்டு 1986 ஆம் ஆண்டு தேசிய கல்விக்கொள்கை அடிப்படையில் இந்நிறுவனம் உருவாக்கப்பட்டது. தொடக்கக் கல்வியின் தரத்தினை மேம்படுத்திடவும், பணியாற்றும் ஆசிரியர்களின் செயல்பாடுகளைப் புதுப்பிக்கவும் தேசிய கல்விக் கொள்கை முனைப்பினைக் காட்டியது. இந்நிறுவனம் முதல் கட்ட நிலையில் தமிழக அரசு ஆணை எண் 1799 (கல்வி) நாள் 7.12.1988-ன் உத்தரவிற்கிணங்க நிலை உயர்த்தப்பட்டு 23.12.1988 முதல் மாவட்ட ஆசிரியர் கல்வி மற்றும் பயிற்சி நிறுவனமாகச் செயலாற்றி வருகின்றது.

மேற்கோள்கள்
-----------

1. ↑  "திருப்பூரில் தமிழ்ப் பாடத்துக்கான கற்றல் விளைவுகள் செயலி அறிமுகம்", *Hindu Tamil Thisai*, 2023-04-17, retrieved 2024-01-20
2. ↑  "ஆசிரியர்களுக்கு செயல் ஆராய்ச்சி பயிற்சி :", *Hindu Tamil Thisai*, 2021-03-10, retrieved 2024-01-20
3. ↑  தினத்தந்தி (2021-04-17), "ஆசிரியர்களுக்கு வழிகாட்டுதல் பயிற்சி", *www.dailythanthi.com*, retrieved 2024-01-20
4. ↑  "::Welcome to State Council Of Educational Research And Training, Chennai.::", *web.archive.org*, 2017-05-07, retrieved 2024-01-20
**பியாலி ஆறு** (Piyali River) இந்திய மாநிலமான மேற்கு வங்காளத்தில் தெற்கு 24 பர்கனா மாவட்டத்தில் உள்ள சுந்தரவனக் காடுகளிலும் அதைச் சுற்றியும் உள்ள ஓர் அலை முகத்துவார ஆறு ஆகும்.

பியாலி ஆறு பித்யாதாரி ஆற்றில் இருந்து 14 கிலோமீட்டர்கள் (9 mi) பமாங்கட்டா கிராமத்திற்கு கீழே பிரிகிறது. தெற்கு மற்றும் தென்மேற்காக சுமார் 32 கிலோமீட்டர்கள் (20 mi) பாய்ந்து கேனிங்கு நகரத்திற்கு கீழே மட்லா ஆற்றில் சேருகிறது. குல்தாலா காங்கு ஆற்றின் மூலம் பியாலி ஆறு மட்லாவை இணைக்கிறது. பின்னர் இது தாக்குரான் ஆற்றுடன் இணைகிறது. 

சுந்தரவனப் பகுதியானது ஒன்றோடொன்று இணைக்கப்பட்ட நீர்வழிகளின் சிக்கலான வலையமைப்பால் பிரிக்கப்படுகிறது. இதில் பெரிய கால்வாய்கள் பெரும்பாலும் 1.6 கிலோமீட்டர்கள் (0.99 mi) அல்லது அதற்கு மேற்பட்ட அகலம் கொண்டவையாக வடக்கு-தெற்கு திசையில் ஓடுகின்றன. கங்கையிலிருந்து துண்டிக்கப்பட்டுள்ளதால், பெரும்பாலும் இந்த நீர்வழிகள் இப்போது சிறிதளவு புதிய தண்ணீரை எடுத்துச் செல்கின்றன. இதன் நீர் வெளியேற்றம் 17 ஆம் நூற்றாண்டிலிருந்து படிப்படியாக கிழக்கு நோக்கி ஊக்ளி-பாகீரதி கால்வாய்களில் இருந்து பாய்கிறது. வங்காளப் படுகையின் வீழ்ச்சி மற்றும் மேலோட்டமான மேலோடு படிப்படியாக கிழக்கு நோக்கி சாய்வதால் இது ஏற்படுகிறது. பியாலியில் அதிகளவு வண்டல் மண் படிந்துள்ளது, மேலும் இதன் பெரும்பகுதி குறைந்த பயிரிடப்பட்ட நிலமாக மாற்றப்பட்டு, குறுகிய கால்வாய் மட்டுமே உள்ளது.

மேற்கோள்கள்
-----------

1. ↑  Banerjee, Anuradha (1998). Environment, population, and human settlements of Sundarban Delta *By Anuradha Banerjee*. பன்னாட்டுத் தரப்புத்தக எண்:9788170227397.. பார்த்த நாள்: 2009-11-14.
2. ↑  Mandal, Asim Kumar (2003). The Sundarbans of India: a development analysis. பன்னாட்டுத் தரப்புத்தக எண்:9788173871436.. பார்த்த நாள்: 2009-11-18.
3. ↑  "*Mangrove Forest in India*" இம் மூலத்தில் இருந்து 2011-07-21 அன்று. பரணிடப்பட்டது.. .
4. ↑  Naskar, Kumudranjan (1993). Plant wealth of the lower Ganga Delta: an eco-taxonomical approach*, Volume 1*. பன்னாட்டுத் தரப்புத்தக எண்:9788170351177.. பார்த்த நாள்: 2009-11-18.
**சீமா ரிசுவி** (Seema Rizvi) இந்தியாவைச் சேர்ந்த ஓர் அரசியல்வாதியாவார். உத்தரபிரதேச மாநிலத்தில் பாரதிய சனதா கட்சியின் தலைவராக இவர் இருந்தார். உத்தரபிரதேச சட்ட மேலவை உறுப்பினராகவும் இருந்தார். 2002 ஆம் ஆண்டு மே மாதம் 3 ஆம் தேதி முதல் 2003 ஆம் ஆண்டு ஆகத்து மாதம் 29 ஆம் தேதி வரை மாயாவதி தலைமையிலான அமைச்சகத்தில் மின்னணுவியல் மற்றும் தகவல் தொழில்நுட்பத்திற்கான தனி பொறுப்புடன் மாநில அமைச்சராகப் பணியாற்றினார்   இலக்னோ பல்கலைக்கழகத்தின் உருது மொழி துறையில் பேராசிரியராக இருந்தார்.  

ஆகஸ்ட் 11, 2009 ஆம் ஆண்டு ஆகத்து மாதம் 11 ஆம் தேதியன்று ரிசுவிக்கு மூளையில் ரத்தக்கசிவு ஏற்பட்டு சட்டமன்றத்தில் தனது இருக்கையில் சரிந்து விழுந்து இறந்துவிட்டதாக அறிவிக்கப்பட்டது.

மேற்கோள்கள்
-----------

1. ↑  "14th Vidhan Sabha Sadashya Parichay.". .
2. ↑  "Sheema Rizvi passes away". .
3. ↑  Tandon, Usha. "Population Law: An Instrument for Population Stabilisation". .
4. ↑  "Govt flayed for disappearance of children". .
5. ↑  "Sheema Rizvi passes away | Lucknow News - Times of India" (in en). TNN. Aug 20, 2009. .
**சிரத்தா மறுவாழ்வு அறக்கட்டளை** (Shraddha Rehabilitation Foundation) என்பது 1988 ஆம் ஆண்டில் இந்தியாவின் மகாராட்டிர மாநிலம் மும்பையை தளமாகக் கொண்ட மனநல மருத்துவரான மருத்துவர் பாரத் வட்வானியால் நிறுவப்பட்ட இலாப நோக்கற்ற ஓர் அமைப்பாகும்  மகாராட்டிராவின் இராய்கட் மாவட்டம் கர்ச்சத்தை தளமாகக் கொண்ட இந்த அறக்கட்டளையானது, மனநலம் பாதிக்கப்பட்டவர்களைக் கண்டுபிடித்து, மீட்டெடுத்து, மீண்டும் அவர்களது குடும்பத்துடன் ஒன்றிணைப்பதை நோக்கமாகக் கொண்டுள்ளது.

வரலாறு
------

1988 ஆம் ஆண்டில், மனநல மருத்துவர்களான மருத்துவர் பாரத் வட்வானி மற்றும் சுமிதா வட்வானி ஆகியோர் தெருக்களில் அலையும் மனநலம் பாதிக்கப்பட்ட ஆதரவற்றோருக்கான மறுவாழ்வு இல்லத்தைத் தொடங்க முடிவு செய்தனர். ஒரு சிறுவனின் அவலநிலையால் நான் மிகவும் உணர்ச்சிவசப்பட்டேன், நான் அவரை கவனித்துக் கொள்ள முடிவு செய்தேன். சிறுவனுக்கு சிகிச்சை அளித்த பிறகு, அவரது அடையாளத்தை அறிந்து அதிர்ச்சியடைந்தேன். அவர் மருத்துவ ஆய்வக தொழில்நுட்பத்தில் பட்டயமும் அறிவியல் இளையர் பட்டமும் பெற்றவராவார். அவரது தந்தை ஆந்திராவில் கண்காணிப்பாளராக இருந்தார் என்று மருத்துவர் பாரத் ஒரு செய்தித்தாள் கட்டுரையில் மேற்கோள் காட்டியுள்ளார்.

பணிகள்
------

அமைப்பு தொடங்கப்பட்டதில் இருந்து இதுவரை 8000 எண்ணிக்கைக்கும் மேற்பட்ட ஆதரவற்றோர் மீண்டும் அவர்களது குடும்பத்துடன் இணைக்கப்பட்டுள்ளனர்.   இலக்கை அடைய பல்வேறு தனிநபர்கள் மற்றும் வேல்யூலேப்சு போன்ற பெருநிறுவனங்களுடன் இந்த அறக்கட்டளை கைகோர்க்கிறது.

மேற்கோள்கள்
-----------

1. 1 2 3  Indian Express
2. 1 2  "10 mentally ill embark on journey of reunion". The Hindu. 19 March 2012. .

புற இணைப்புகள்
--------------

* அதிகாரப்பூர்வ இணையதளம்
**ரெட்டி சாந்தி** (*Reddy Shanthi*)(பிறப்பு c. 1969 ) ஆந்திரப் பிரதேசத்தின் சிறீகாகுளம் மாவட்டத்தைச் சேர்ந்த இந்திய அரசியல்வாதி ஆவார். இவர் ஆந்திரப் பிரதேச சட்டப் பேரவை தற்போதைய சட்டமன்ற உறுப்பினர் ஆவார். இவர் ஒய். எஸ். ஆர். காங்கிரஸ் கட்சியின் சார்பாக சிறீகாகுளம் மாவட்டத்தின் பாதப்பட்டினம் சட்டமன்றத் தொகுதியில் போட்டியிட்டு 2019ஆம் ஆண்டு சட்டமன்ற உறுப்பினராகத் தேர்ந்தெடுக்கப்பட்டு பணியாற்றுகிறார்.

அரசியல்
-------

ரெட்டி சாந்தி 2014 இந்தியப் பொதுத் தேர்தலில் ஸ்ரீகாகுளம் தொகுதியில் போட்டியிட்டு தெலுங்கு தேசம் கட்சியின் ராம் மோகன் நாயுடு கிஞ்சராபுவிடம் 1,27,572 வாக்குகள் வித்தியாசத்தில் தோல்வியடைந்தார்.

பின்னர் 2019ஆம் ஆண்டு ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரசு கட்சி சார்பில் பதப்பட்டினம் தொகுதியில் போட்டியிட்டு சட்டமன்ற உறுப்பினராகத் தேர்வு பெற்றார்.

வாழ்க்கை
--------

ஆந்திரப் பிரதேசம் ஸ்ரீகாகுளத்தைச் சேர்ந்தவர் ரெட்டி சாந்தி. இவரது தந்தை பலவலச ராஜசேகரம், முன்னாள் மாநிலங்களவை உறுப்பினராகவும், தாத்தா பாட்டி பாலவலச சங்கம் நாயுடு மற்றும் ருக்மிணம்மா ஆகியோர் ஆந்திராவின் முன்னாள் சட்டமன்ற உறுப்பினராகவும் இருந்தனர். இவர் இந்திய வனப் பணி அதிகாரியான ரெட்டி நாகபூஷண ராவை மணந்தார். இவர்களது மகள் வேதிதா ரெட்டி இந்திய ஆட்சிப் பணி அதிகாரி.

மேற்கோள்கள்
-----------

1. ↑  "2019 Election Results". *Sakshi*. .
2. ↑  B. Chandrashekhar; Reddy, Ravi (24 March 2014). "YSRC picks up 3 fresh faces among women for LS polls". *The Hindu*. பன்னாட்டுத் தர தொடர் எண்:0971-751X இம் மூலத்தில் இருந்து 29 May 2014 அன்று. பரணிடப்பட்டது.. . B. Chandrashekhar; Reddy, Ravi (24 March 2014). "YSRC picks up 3 fresh faces among women for LS polls". *The Hindu*. ISSN 0971-751X. Archived from the original on 29 May 2014. Retrieved 3 January 2022.
3. ↑  "Success smiles at Veditha Reddy". *Deccan Chronicle*. 9 July 2015. . "Success smiles at Veditha Reddy". *Deccan Chronicle*. 9 July 2015. Retrieved 3 January 2022.
**ஆஞ்சியோபிளாஸ்டி** (அல்லது **பலூன் ஆஞ்சியோபிளாஸ்டி**) (*Angioplasty* )என்பது ரத்த நாளங்களில் ஏற்படும் அடைப்பை சரிசெய்ய நாளத்தின் ஊடாக (நாளத்தின் உட்புறம்) செய்யப்படும் ஓர் அறுவை சிகிச்சையாகும்.

பயன்கள்
-------

ஆஞ்சியோபிளாஸ்டி சிகிச்சை இதய தமனி(கொரோனரி), மூளை தமனி (கரோடிட்), சிறுநீரக தமனி (ரீனல்), பிற தமனிகள் மற்றும் சிரைகளில் மேற்கொள்ளப்படுகிறது.

செய்முறை
--------

தொடை அல்லது மணிக்கட்டு தமனி வாயிலாக ரத்த குழாய்கள் அணுகப்படுகின்றன. சிகிச்சை மேற்கொள்ளப்படவேண்டிய நாளத்தில் 2 முதல் 2.5 மிமீ விட்டமுள்ள குழாய் நிலைநிறுத்தப்படுகிறது.அதன் வாயிலாக 0.௦14" விட்டமுடைய நுட்பமான ஒயர் அடைப்பை தாண்டி நிலைநிறுத்தப்படுகிறது. இந்த ஒயரின் மேலாக பலூன் ஒன்று செலுத்தப்பட்டு அடைப்பின் ஊடே விரிவடைக்கப்படுகிறது. தேவையிருப்பின் ஸ்டென்ட் பொருத்தப்பட்டு அடைப்பு முற்றிலும் நீக்கப்படுகிறது.

குறிப்பு
--------

ஆஞ்சியோபிளாஸ்டி மற்றும் ஸ்டென்ட் பொருத்தப்பட்ட நோயாளிகள் குறித்த காலத்திற்கு ஆஸ்பிரின் மற்றும் குலோபிடோக்ரேல் மாத்திரைகள் எடுத்துக்கொள்வது முற்றிலும் அவசியம்.

மேற்கோள்கள்
-----------

1. ↑  K, Marmagkiolis; C, Iliescu; Mmr, Edupuganti; M, Saad; Kd, Boudoulas; A, Gupta; N, Lontos; M, Cilingiroglu (December 2019). "Primary Patency With Stenting Versus Balloon Angioplasty for Arteriovenous Graft Failure: A Systematic Review and Meta-Analysis" (in en). *The Journal of Invasive Cardiology* **31** (12): E356–E361. பப்மெட்:31786526.
2. ↑  "Atheroscleoris" இம் மூலத்தில் இருந்து October 5, 2017 அன்று. பரணிடப்பட்டது.. .
3. ↑  **Lua error in Module:Citation/CS1 at line 3818: attempt to index local 'arch\_text' (a nil value).**
சில நாடுகளில், சில பல்கலைக்கழகங்கள் தங்களுடைய குடியிருப்புக் கல்லூரிகளை ஒன்றுடன் ஒன்று இணைக்கும் பாரம்பரியத்தைக் கொண்டுள்ளன. இணையாக இருக்கும் கல்லூரிகள் **சகோதரக் கல்லூரிகள்** என்று குறிப்பிடப்படுகின்றன, மேலும் அவை ஒன்றுக்கொன்று சடங்கு முறை மற்றும் குறியீட்டு உறவைக் கொண்டுள்ளன. ஆர்வர்டு பல்கலைக்கழகம் மற்றும் யேல் பல்கலைக்கழகம், ஆக்சுபோர்டு பல்கலைக்கழகம், டப்ளின் பல்கலைக்கழகம் மற்றும் கேம்பிரிச்சுப் பல்கலைக்கழகம் மற்றும் யார்க் பல்கலைக்கழகம் மற்றும் டர்ஹாம் பல்கலைக்கழகம் ஆகியவை குறிப்பிடத்தகுந்த சகோதரக் கல்லூரிகளில் அடங்கும்.  ஒரு கல்லூரியில் படிக்கும் மாணவர்கள், மற்ற பல்கலைக்கழகத்திற்குச் சென்றால், தங்களுடைய சகோதரக் கல்லூரியில் தங்கும் வசதியைப் பெறலாம்; இது குறிப்பாக ஆர்வர்டு மற்றும் யேல் பல்கலைக்கழக மாணவர்களுக்கு வருடாந்திர விளையாட்டின் போது பொருத்தமானது.

அயர்லாந்து
----------

அயர்லாந்தில் உள்ள இடைநிலைப் பள்ளிகள் ஒரே மத அமைப்பால் நடத்தப்படுகின்றன. இவை பெரும்பாலும் "சகோதரக் கல்லூரிகள்" என்று குறிப்பிடப்படுகின்றன. எடுத்துக்காட்டாக, இசுபிரிடன் பிளாக்ராக் கல்லூரி மற்றும் டப்ளினில் உள்ள புனித மைக்கேல் கல்லூரி போன்ற ஜேசுயிட் பெல்வெடெரே கல்லூரி மற்றும் கிளோங்கோவ்ஸ் வூட் கல்லூரி ஆகியவை சகோதரக் கல்லூரிகளாகும்.

மேற்கோள்கள்
-----------

1. ↑  Maryalice Gill, Oriel breaks with sister college after accusations of "abuse", *The Oxford Student*, 25 February 2010.
2. ↑  Exeter College graduates visit Cambridge பரணிடப்பட்டது 2011-06-09 at the வந்தவழி இயந்திரம், Exeter College, Oxford, UK.
3. ↑  About Darwin பரணிடப்பட்டது 2010-04-02 at the வந்தவழி இயந்திரம், Darwin College, Cambridge, UK.
4. ↑  "Long history of forming the leaders of middle-class Ireland". .
**கல்வியங்காடு** அல்லது **கல்வியன்காடு** அல்லது **கள்ளியங்காடு** என்பது யாழ்ப்பாணம் நல்லூர் பிரதேச செயலகத்தின் கீழ் உள்ள ஊர் ஆகும்.

17 ஆம் நூற்றாண்டுக்கு முன் இருந்த யாழ்ப்பாண இராச்சியத்தின் தலைநகரமான நல்லூர் நகரின் பெரும் பகுதியாக இந்த ஊர் இருந்தது. இதன் எல்லைகளாக: கிழக்கு எல்லையாக கட்டைப்பிராயும் வடக்கு எல்லையாக இருபாலையும், கோப்பாயும். தென்மேற்கு எல்லையாக நல்லூரும். மேற்கு எல்லையாக திருநெல்வேலியும் கொண்டு அமைவு பெற்றுள்ளது. கல்வியங்காடு நிலப்பரப்பு ஏறக்குறைய 700 ஏக்கர் கொண்டதாகும். இக்கிராமத்தின் பொருளாதாரத்தின் உயிர்நாடியாக விளங்குவது விவசாயமாகும். கால்நடைச் செல்வங்களாக கறவைப் பசுக்களும், ஆடுகளும் வளர்க்கப்படுகின்றன.

கல்வியங்காடும் நல்லூர் இராசதானியும்
-----------------------------------

சங்கிலிய மன்னன் ஆட்சிக்காலத்தில் அனைத்து சிறு நகரங்களும் இராசதானியாக பிரிக்கப்பட்டு ஆட்சி செய்யப்பட்டே வந்தது அதன் கீழ் கல்வியங்காடு நல்லூர் இராசதானியின் முதன்மை நகரமாக திகழ்ந்தது சங்கிலியன் நகர்வலம் செல்லும் இராஜபாதை வீதி கல்வியங்காட்டை ஊடறுத்தே செல்கிறது மேலும் சங்கிலியனின் சட்ட அதிபதியாகிய சட்டநாதர் சிவன் ஆலயம் கல்வியங்காட்டின் எல்லையில் அமைந்திருப்பதுவும் இது சங்கிலியன் ஆட்சியில் முதன்மை நகரமாக திகழ்ந்ததிற்கு ஆதாரமாகும்.

கல்வியங்காடும் பரராஜசேகர மாகாரஜாவும்
------------------------------------

யாழ்ப்பாணம் பரராஜசேகர மகாராஜவின் ஆட்சியின் கீழ் இருந்த போது கல்வியங்காடு அம்மன்னனின் அவைப் பிரதிநிதியான சூரியமூர்த்தி தம்பிரானின் ஆட்சிப் பொறுப்பின் கீழ் அமைந்தது எனக் கல்வியங்காட்டுச் செப்பேடு கூறுகின்றது பரராஜசேகரன் மிகுந்த பிள்ளையார் பக்தி வாய்ந்த மன்னன் என்பதை ஆட்சிக்காலத்தில் அமைக்கப்பட்ட கோவில்கள் எடுத்துக்காட்டுகின்றன. இதன் பெயரால் பரராஜசேகர மன்னனின் கட்டளைப்படி ஸ்ரீ சூரியமூர்த்தி தம்பிரானால் கல்வியங்காட்டின் புராதன சின்னமாக பழம்பெரும் கோவிலாக ஸ்ரீ நடராஜமுக்குறுனிப்பிள்ளையார் கோவில் திகழ்கிறது இவ்வாலயத்தினால் பரராஜசேகர மகாராஜவின் கட்டளைகளும் கல்வியங்காட்டு செப்பேடும் பாதுகாக்கப்பட்டு வருகின்றது

இவ்வூரிலுள்ள ஆலயங்கள்
---------------------

* கல்வியங்காடு முக்குறுணிப் பிள்ளையார் கோயில்
* இலங்க நாயகி அம்மன் ஆலயம்மும் வீரபத்திர் ஆலயம்
* கலட்டி பிள்ளையார் ஆலயம்
* சந்திரசேகரப் பிள்ளையார் கோவில்
* பேச்சி அம்மன் கோவில்
* சட்டநாதர் சிவன் கோவில்

இவ்வூரிலுள்ள பாடசாலைகள்
-----------------------

* செங்குந்த இந்துக் கல்லூரி

நிறுவனங்கள்
-----------

இங்குள்ள பொதுநூலகம் ஞான பாஸ்கரோதய சங்கம், கலட்டி பிள்ளையார் நூலகம், சந்திரசேகரப் பிள்ளையார் நூலகம், சங்கிலியன் நூலகம் ஆகும்.

வெளி இணைப்புகள்
---------------

* kalviyankadu.tk பரணிடப்பட்டது 2011-10-30 at the வந்தவழி இயந்திரம்

1. ↑  "Aaraip-pattai". TamilNet. September 18, 2011. .
**சங்கமித்ரா மொகாந்தி** (*Sanghamitra Mohanty*)(1 ஏப்ரல் 1953 - 1 சூலை 2021 ) ஓர் இந்தியக் கணினி விஞ்ஞானி ஆவார். இவர் முதுஅறிவியல். மற்றும் முனைவர் பட்டங்களை இயற்பியலில் முடித்துள்ளார். இவர் 1986 முதல் 2011 வரை உத்கல் பல்கலைக்கழகத்தில் கணினி அறிவியலில் விரிவுரையாளர் மற்றும் பேராசிரியராக பணியாற்றினார். மொகாந்தி ஒடிசாவின் கட்டாக்கில் பிறந்தார்.

ஆராய்ச்சி
---------

மொகந்தி செயற்கை நுண்ணறிவு, பேச்சு செயலாக்கம், படச் செயலாக்கம், இயற்கை மொழி முறையாக்கம், பின்ன வடிவவியல், வானிலை கணிப்பு மற்றும் உயர் ஆற்றல் இயற்பியல் ஆகிய துறைகளில் ஆராய்ச்சி செய்துள்ளார். மொகாந்தி இந்திய மொழி தொழில்நுட்ப தீர்வுகள் மீது பதின்மூன்று அறிவுசார் சொத்துரிமைக்கான காப்புரிமை பெற்றுள்ளார். இவரது 160-க்கும் மேற்பட்ட ஆய்வுக் கட்டுரைகள் பன்னாட்டு ஆய்விதழ்கள் மற்றும் மாநாட்டுக் கட்டுரைத் தொகுப்புகளில் வெளியிடப்பட்டுள்ளன. கல்வி ஒத்துழைப்பு மற்றும் ஆராய்ச்சிக்காக இவர் இந்தியாவிலும் வெளிநாட்டிலும் உள்ள பல நிறுவனங்களுக்குச் சென்றுள்ளார்.

விருதுகள்
---------

2012-இல் பொறியியல் மற்றும் தொழில்நுட்பத்தில் மொகாந்தி ஆற்றிய பங்களிப்பிற்காக ஒடிசா அரசாங்கத்தின் அறிவியல் மற்றும் தொழில்நுட்பத் துறையின் ஒடிசா பிக்யான் அகாதமியின் சமந்தா சந்திரசேகர் விருதைப் பெற்றார். இவர் ஐக்கிய இராச்சியத்தின் பெண்கள் பொறியியல் சங்கத்தின் உறுப்பினராக இருந்தார். மொகாந்தி 2011 முதல் 2014 வரை வடக்கு ஒரிசா பல்கலைக்கழகத்தின் துணைவேந்தராக இருந்தார். சனவரி 2016-இல் தொடங்கி ஒடிசா பிக்யான் அகாதமியின் தலைவராக இருந்தார்.

இறப்பு
------

மொகாந்தி 2021-இல் கோவிட்-19 பெருந்தொற்று நோயால் இறந்தார்.

மேற்கோள்கள்
-----------

1. ↑  ପ୍ରଫେସର ସଂଘମିତ୍ରା ମହାନ୍ତିଙ୍କ ପରଲୋକ
2. ↑  "Welcome to OBA" இம் மூலத்தில் இருந்து 19 April 2017 அன்று. பரணிடப்பட்டது.. .
3. ↑  "Prof. Sanghamitra Mohanty - Google Scholar Citations" இம் மூலத்தில் இருந்து 18 April 2017 அன்று. பரணிடப்பட்டது.. .
4. ↑  "Sanghamitra Mohanty". .
5. ↑  "Welcome to OBA" இம் மூலத்தில் இருந்து 23 April 2018 அன்று. பரணிடப்பட்டது.. .
6. ↑  "VCs of three Orissa varsities appointed - Times of India". .
7. ↑  "Welcome to OBA" இம் மூலத்தில் இருந்து 19 April 2017 அன்று. பரணிடப்பட்டது.. .
8. ↑  "Former North Odisha University VC Succumbs to COVID-19". .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* ஜெர்மனி

 |
| மற்றவை | 
* IdRef

 |
கவிஞர் இசை :

1977ஆம் ஆண்டு கோயம்புத்தூர்  மாவட்டம் இருகூரில் ஆறுமுகம் - நாகரத்தினம் தம்பதியருக்கு மகனாக பிறந்த இசை 2002 ஆம் ஆண்டில் தான் தமிழ்ச் சூழலில் கவிஞராக அறிமுகம் ஆகிறார். இவரது இயற்பெயர் ‘சத்தியமூர்த்தி’ என்பதாகும். இவர் கோவையில் உள்ள ‘Suppurayalu College of Pharmacy’ எனும் கல்லூரியில் ‘Diploma in Pharmacy’  படித்து முடித்துவிட்டு தற்போது  தமிழ்நாடு பொதுச் சுகாதாரத்துறை, அரசு மருத்துவமனை ஒன்றில் மருந்தாளுநராகப் பணியாற்றி வருகிறார். 

இவர் காலச்சுவடு, உயிர்மை, அம்ருதா, அந்திமழை, தடம், தீராநதி  முதலிய இலக்கிய இதழ்களில் கவிதைகள் மற்றும் திறனாய்வு கட்டுரைகளை தொடர்ந்து எழுதி வருகிறார். மேலும் www.isaikarukkal.blogspot.com என்ற இணையதளத்தை தொடங்கி அதில் தொடர்ந்து தமது கருத்துகளை பதிவிட்டு வருகிறார். மேலும் இவர் தற்போதைய கவிதை உலகில் குறிப்பிடத்தக்க இடத்தை பிடித்துள்ளார் என்றால் அது மிகையாகது. இவர் 2014ஆம் ஆண்டில் "இளம் படைப்பாளருக்கான சுந்தரராமசாமி விருது" பெற்றுள்ளார்.

  

**கவிஞர் இசையின் படைப்புகள்:**

கவிஞர் இசை தமது அலுவலகப் பணிகளுக்கிடையே தொடர்ந்து தமது இலக்கியத் திறனாய்வு பணியினை செய்தும் நவீன சித்தாந்தங்களுடன் கவிதைகள் எழுதியும் வருகிறார். இவர் முறையே கீழ்க்கண்டவாறு கவிதைகள் மற்றும் இலக்கியத் திறனாய்வு கட்டுரைகளை தொகுத்து நூல்களாக வெளியிட்டுள்ளார்.

1.  காற்று கோதும் வண்ணத்துப்பூச்சி (கவிதைகள்)        - 2002

2.  உறுமீன்களற்ற நதி (கவிதைகள்)                                - 2008

3.  சிவாஜிகணேசனின் முத்தங்கள் ( கவிதைகள்)            - 2011

4.  அதனினும் இனிது அறிவினர் சேர்தல் (கட்டுரைகள்)          - 2013

5.  அந்தக் காலம் மலையேறிப்போனது (கவிதைகள்)     - 2014

6.  லைட்டா பொறாமைப்படும் கலைஞன் (கட்டுரைகள்)- 2015

7.  ஆட்டுதி அமுதே ! (கவிதைகள்)                                   - 2016

8.  உய்யடா ! உய்யடா ! உய் !  (கட்டுரைகள்)                 - 2017

9.  பழைய யானைக் கடை (கட்டுரைகள்)                       - 2017

10. வாழ்க்கைக்கு வெளியே பேசுதல் (கவிதைகள்)         - 2018

11. நாயகன் வில்லன் மற்றும் குணச்சித்திரன்                 - 2019

**இசை** (பி. 1977) என்பவர் தமிழ் கவிஞர்களுள் ஒருவராவார். இவரது இயற்பெயர் ஆ. சத்தியமூர்த்தி. கோயம்புத்தூர் மாவட்டம்
இருகூரில் வசித்து வருகிறார். அரசு மருத்துவமனை ஒன்றில் மருந்தாளுநராகப் பணியாற்றுகின்றார். 2000க்குப் பிறகு கவிதைகள் எழுதித் தொடங்கியவர். சமீபகாலத்தில் மிகவும் கவனம் பெற்ற கவிதைகளை எழுதியுள்ளார். தீம்தரிகிட, கருக்கல், உயிர்மை, காலச்சுவடு, தீராநதி உள்ளிட்ட இலக்கிய இதழ்கள் பலவற்றில் இவர் கவிதைகள் வெளியாகி உள்ளன. ஞானக்கூத்தனுக்குப்பிறகு, கவிதையில் அங்கதத்தைக் கொண்டு வந்தவர். கலாப்ரியாவிற்குப் பிறகு, கவிதையை வெகுசன ரசனைக்குக் கொண்டு சென்றவர். 

இவரது நூல்கள்:

கவிதைத் தொகுதிகள்
-----------------

1. காற்று கோதும் வண்ணத்துப்பூச்சி 2002
2. உறுமீன்களற்ற நதி 2008
3. சிவாஜி கணேசனின் முத்தங்கள் 2012
4. அந்தக்காலம் மலையேறிப்போனது 2014
5. ஆட்டுதி அமுதே 2016
6. வாழ்க்கைக்கு வெளியே பேசுதல் 2018[]
7.

கட்டுரைத் தொகுப்பு
------------------

1. அதனினும் இனிது அறிவினர் சேர்தல் (2013)
2. லைட்டா பொறாமைப்படும் கலைஞன் 2015
**அரசு மகளிர் கல்லூரி (நவகடல் சிறிநகர்),** என்பது காசுமீரின் சிலம் ஆற்றின் தென்கரையில் 1961 ஆம் ஆண்டில் கல்வியின் மூலம் பெண்களுக்கு அதிகாரமளிக்கும் நோக்கத்துக்காக நிறுவப்பட்ட மகளிர் கல்லூரியாகும். 

காசுமீர் பல்கலைக்கழகத்துடன் இணைக்கப்பட்டுள்ள இக்கல்லூரியானது பல்கலைக்கழக மானியக் குழுவின் சட்டப்பிரிவு 2பி மற்றும் 12எஃப் கீழ் அங்கீகரிக்கப்பட்ட இளங்கலைக் கல்லூரியாகும். காசுமீர் பள்ளத்தாக்கில் வணிகம் மற்றும் மேலாண்மை படிப்புகளை வழங்கும் ஒரே மகளிர் கல்வி நிறுவனம் இதுவாகும்.

இக்கல்லூரியானது தேசிய மதிப்பீடு மற்றும் தரச்சான்று அவையால் **'ஏ' தரம்** வழங்கப்பட்டு அங்கீகரிக்கப்பட்டுள்ளது.

அமைவிடம்
--------

சிறிநகரின் பழைய நகரத்தில் உள்ள ஷெர்-இ-காஸ் என்று அழைக்கப்படும் நவகதல் பாலத்திற்கு அருகில் சிலம் ஆற்றின் தெற்கு கரையில் இந்த நவகதல் மகளிர் கல்லூரி அமைந்துள்ளது. சிறிநகரின் பழைய நகரத்தில் அமைந்துள்ள பெண்களுக்கான ஒரே உயர்கல்வி நிறுவனம் இதுவாகும்.  இக்கல்லூரி, சிறிநகர் நகர மையமான லால் சவுக்கின் தெற்கே சுமார் 6 கிமீ (3 மைல்) தொலைவிலும், வரலாற்று சிறப்புமிக்க ஜாமியா மஸ்ஜித்திற்கு மேற்கே சுமார் 1.5 கிமீ (0.93 மைல்) தூரத்திலும் அமைந்துள்ளது.

உருவாக்கம்
----------

ஜம்மு-காஷ்மீரின் அப்போதைய பிரதமர் பக்சி குலாம் முகமது ஆட்சியின் போது 1961 ஆம் ஆண்டில் கலை மற்றும் அறிவியல் பாடங்களை பெண்களுக்கு கற்றுக்கொடுக்கும் நோக்கத்துடன் இக்கல்லூரியை வெறும் 50 மாணவர்களுடன் 19 ஆசிரியர்களுடனும் நிறுவியுள்ளது.

வரலாறு
------

இக்கல்லூரி, வரலாற்றுச் சிறப்புமிக்க மகாராஜ் குஞ்ச் என்ற டோக்ரா வம்ச அரசர்களின் அரண்மனை வளாகத்தின் அருகில் அமைந்துள்ளது, **ஷெர்-இ-காஸ்** என்று அழைக்கப்படும் சிறிநகரின் வரலாற்றுச் சிறப்பியல்பு கொண்ட வர்த்தக மைய பகுதியும் இதன் அருகிலேயே உள்ளது.1890 ஆம் ஆண்டில் மகாராஜா பிரதாப் சிங்கால் நிறுவப்பட்ட மருத்துவமனை வளாகமே தற்போது இம்மகளிர் கல்லூரி அமைந்துள்ளது. முதலில் அந்த மருத்துவமனை உயர்நிலைப் பள்ளியாக மாற்றப்பட்டது. பின்னர் கல்லூரியாக தரமுயர்த்தப்பட்டது.

1952 ஆண்டில் சம்மு-காசுமீரின் அப்போதைய பிரதமர் ஷேக் முகமது அப்துல்லா இதை மகளிர் கல்லூரிக்கு உயர்த்த உத்தரவிட்டார், அதன்படி 1961 ஆம் ஆண்டில் ஜம்மு மற்றும் காஷ்மீரின் அப்பொதைய பிரதமராக இருந்த பக்சி குலாம் முகமது காலத்தில் கல்லூரி திறக்கப்பட்டது.

படிப்புகள்
----------

கலை, அறிவியல், வணிகவியல், சமூக அறிவியல் ஆகியவற்றில் பல்வேறு இளங்கலை படிப்புகளையும், தொழிற்கல்வி மற்றும் தொழிற்கல்வி படிப்புகளையும் பயிற்றுவிக்கப்படுகிறது.

* இளங்கலை கலை
* இளங்கலை அறிவியல் (மருத்துவம்)
* இளங்கலை அறிவியல் (மருத்துவம் அல்லாத)
* வணிக இளங்கலை (கணினிமயமாக்கப்பட்ட கணக்கியல்)
* வணிக நிர்வாகத்தில் இளங்கலை பட்டம்
* இளங்கலை கலை (சமூக அறிவியல்)

அங்கீகாரம்
----------

தேசிய மதிப்பீடு மற்றும் அங்கீகார அவையால்(என்ஏஏசி) 2015 ஆம் ஆண்டில் நவகதல் அரசு மகளிர் கல்லூரிக்கு **"ஏ" தரத்துடன்** அங்கீகாரம் கொடுக்கப்பட்டுள்ளது.

மேலும் காண்க
------------

* மகளிர் கல்லூரி எம். ஏ. ரோடு ஸ்ரீநகர்
* அரசு மகளிர் கல்லூரி, பாரமுல்லா

மேற்கோள்கள்
-----------

1. ↑  "காஷ்மீர் பல்கலைக்கழகத்தின் அதிகார வரம்பின் கீழ் இணைக்கப்பட்டுள்ள கல்லூரிகள்". .
2. ↑  "Govt. College for Women Nawakadal Srinagar". .
3. ↑  "Govt. College For Women Nawakadal, Srinagar Srinagar - Jammu And Kashmir". .
4. ↑  "Government College for Women, Nawakadal". .
**மால்டா மாவட்டம்** (Maldah district) இந்தியாவின் மேற்கு வங்காளம் மாநிலத்தில் அமைந்துள்ளது. இம்மாவட்டமானது மாநிலத் தலைநகர் கொல்கத்தாவிலிருந்து 347 கிலோமீட்டர்கள் தொலைவில் அமைந்துள்ளது. இம்மாவட்ட நிர்வாகத் தலைமையிட நகரம் மால்டா நகரம் ஆகும். *மால்டா* ஒரு காலத்தில் வங்காளத்தின் தலைநகராக இருந்தது. இம்மாவட்டத்தில் மல்பரிச் செடிகளும், மாமரங்களும் அதிக அளவில் காணப்படுகின்றன. இதை வடக்கு வங்காளத்தின் நுழைவாயில் (gateway) என அழைப்பர்.

எல்லைகள்
--------

இம்மாவட்டத்தின் எல்லைகளாக முர்சிதாபாத் மாவட்டம், வடக்கு தினஜ்பூர் மாவட்டம், தெற்குத் தினஞ்பூர் மாவட்டம், பீகார் மாநிலத்தின் புருலியா மாவட்டம், ஜார்கண்ட் மாநிலத்தின் சாந்தி பர்கானாஸ் மாவட்டம் மற்றும் வங்காளதேசமும் இதன் எல்லைகளாக அமைந்துள்ளன.

மக்கட்தொகை
----------

2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 39,97,970 ஆகும். மக்கள் அடர்த்தி ஒரு சதுர கிலோமீட்டருக்கு 1,071 பேர் எனும் வீதத்தில் உள்ளது. மக்கட்தொகைப் பெருக்க விகிதம் 21.5% ஆகும். மேலும் ஆண் பெண் விகிதம் 1000 ஆண்களுக்கு 939 பெண்கள் எனும் அளவில் உள்ளது. இம்மாவட்டத்தின் கல்வியறிவு 62.71% ஆகும்.



| மால்டா மாவட்டம் |
| --- |
| மதம் |  | சதவீதம் |
| இஸ்லாம் |   | 52.05% |
| இந்து |   | 46.97% |
| மற்றவர்கள் |   | 0.98% |

பொருளாதாரம்
-----------

மாம்பழம், சணல், பட்டு போன்றவை இம்மாவட்டத்தின் முக்கிய உற்பத்திப் பொருட்களாகும். இங்கு உற்பத்தியாகும் மாம்பழம் உலகம் முழுவதும் ஏற்றுமதி செய்யப்படுகிறது.

விழாக்கள்
---------

இம்மாவட்டத்தில்,

* துர்கா பூஜை
* காளி பூஜை
* ஈகைத் திருநாள்
* குருநானக் ஜெயந்தி
* கிறுஸ்துமஸ்

போன்ற விழாக்கள் கொண்டாடப்படுகின்றன.

மேற்கோள்கள்
-----------

1. ↑
**முக்த்சர் சாகிப் மாவட்டம்** (Muktsar Sahib district) 
வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் **ஸ்ரீ முக்த்சர் சாகிப்** ஆகும்.

வரலாறு
------

இம்மாவட்டத்தின் தலைமையிடமான முக்த்சர் நகரத்தில் சீக்கியர்களின் பத்தாவது குருவான குருகோவிந்த சிங்கின் சீக்கிய கல்சா படைகளுக்கும், மொகலாயப் பேரரசன் அவுரங்கசீப் படைகளுக்கும் 1705-இல் பெரும் போர் நடைபெற்றது. இப்போரை **முக்த்சர் போர்** என வராலாற்றில் குறிபிடப்படுகிறது.

மாவட்ட எல்லைகள்
---------------

முக்த்சர் மாவட்டத்தின் தெற்கில் அரியானா மாநிலம்; வடக்கில் பரித்கோட் மாவட்டம், மேற்கில் பெரோஸ்பூர் மாவட்டம், கிழக்கில் பதிண்டா மாவட்டம் எல்லைகளாக உள்ளது.

மாவட்ட நிர்வாகம்
----------------

இம்மாவட்டம் முக்த்சர், மலௌத், கித்தர்பாகா என மூன்று  வருவாய் வட்டங்களையும், முக்த்சர், மாலௌட், லம்பி மற்றும் கோட் பாய் என நான்கு ஊராட்சி ஒன்றியங்களையும்; 234 கிராமங்களையும் கொண்டுள்ளது.

அரசியல்
-------

முக்த்சர் மாவட்டத்தில் முக்த்சர், மாலௌட், கித்தர்பாகா மற்றும் லம்பி என மூன்று சட்டமன்றத் தொகுதிகள் உள்ளது.

மக்கள் தொகையியல்
----------------

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 901,896 ஆக உள்ளது. கிராமப்புறங்களில் 72.04% மக்களும்; நகரப்புறங்களில் மக்களும் 27.96% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 16.00% ஆக உயர்ந்துள்ளது. மக்கள் தொகையில் 475,622 ஆண்களும் மற்றும் 426,274 பெண்களும் உள்ளனர். ஆயிரம் ஆண்களுக்கு 896 பெண்கள் என்ற விகிதத்தில் பாலின விகிதம் உள்ளது. 2,593 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 348 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 65.81% ஆகவும், ஆண்களின் படிப்பறிவு 71.76% ஆகவும், பெண்களின் படிப்பறிவு 59.24% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 104,419 ஆக உள்ளது. 

### சமயம்

இம்மாவட்டத்தில் சீக்கிய சமய மக்கள் தொகை 6,38,625 (70.81 %) ஆகவும், இந்து சமயத்தவரின் மக்கள் தொகை 254,920 (28.26 %) ஆகவும்,  இசுலாமிய சமய மக்கள் தொகை 4,333 (0.48 %) ஆகவும், கிறித்தவ, பௌத்த, சமண சமய மக்கள் தொகை மிகக் குறைவாக உள்ளது.

### மொழிகள்

பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.

மேற்கோள்கள்
-----------

1. ↑  Prabhjot Singh (31 January 2010). "Muktsar is now **Sri Muktsar Sahib**". *The Tribune, Chandigarh*.. பார்த்த நாள்: 23 January 2012.
2. ↑  "Sri Muktsar Sahib City" இம் மூலத்தில் இருந்து 2016-04-10 அன்று. பரணிடப்பட்டது.. .
3. ↑
4. ↑  Muktsar District : Census 2011 data

வெளி இணைப்புகள்
---------------

விக்கிமீடியா பொதுவகத்தில்,  
 ***முக்த்சர் சாகிப் மாவட்டம்***   
என்பதில் ஊடகங்கள் உள்ளன. 

* முக்த்சர் மாவட்ட இணையதளம்

| * பா
* உ
* தொ
முக்த்சர் சாகிப் மாவட்டம்-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
|  | பரித்கோட் மாவட்டம் |  |
|  |  |  |
| பெரோஸ்பூர் மாவட்டம் | **ஸ்ரீ முக்தர் சாகிப் மாவட்டம்** | பதிண்டா மாவட்டம் |
|  |  |  |
| அனுமான்காட் மாவட்டம், இராஜஸ்தான் |  | சிர்சா மாவட்டம், அரியானா |

 |
**முர்சிதாபாத் மாவட்டம்** (Murshidabad district, வங்காள மொழி: মুর্শিদাবাদ জেলা) இந்தியாவின் மேற்கு வங்காளம் மாநிலத்தில் உள்ள ஒரு மாவட்டம் ஆகும். இது கங்கை நதியின் இடக்கரையில் அமைந்துள்ளது. இம்மாவட்டத்தில் அமைந்துள்ள *முர்ஷிதாபாத்* நகரின் பெயரைக் கொண்டே இம்மாவட்டத்திற்கு இப்பெயர் சூட்டப்பட்டது. இம்மாவட்டம் இராஜதானி கோட்டத்தில் அமைந்துள்ளது. இம்மாவட்டத்தின் நிர்வாகத் தலைமையிடம் பகரம்பூர் நகரம் ஆகும்.

எல்லைகள்
--------

5,341 சதுர கிலோமீட்டர்கள் பரப்பளவு கொண்ட இம்மாவட்டத்தின் எல்லைகளாக மால்டா, *சகேப்காஞ்*, *பிர்ப்ஹம்*, *பர்தாமன்* மற்றும் நதியா போன்ற மாவட்டங்கள் அமைந்துள்ளன. மேலும் இம்மாவட்டத்தின் எல்லை வங்காள தேசம் நாட்டுடனும் அமைந்துள்ளது.

பொருளாதாரம்
-----------

இம்மாவட்டத்தின் முக்கியத் தொழிலாக விவசாயம் உள்ளது. பட்டு மற்றும் தறி நெசவு போன்றவையும் முக்கியத் தொழில்களாகும்.

மக்கட்தொகை
----------

2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 71,02,430 ஆகும். மக்கள் அடர்த்தி ஒரு சதுர கிலோமீட்டருக்கு 1,334 பேர் எனும் வீதத்தில் உள்ளது. மக்கட்தொகைப் பெருக்க விகிதம் 21.07% ஆகும். மேலும் ஆண் பெண் விகிதம் 1000 ஆண்களுக்கு 957 பெண்கள் எனும் அளவில் உள்ளது. இம்மாவட்டத்தின் கல்வியறிவு 67.53%ஆகும்.

மேற்கோள்கள்
-----------

1. ↑  "Murshidabad Govt statistics page" இம் மூலத்தில் இருந்து 2014-06-05 அன்று. பரணிடப்பட்டது.. .
**மேற்கு சியாங் மாவட்டம்** இந்தியாவின் வடகிழக்கு மாநிலமான அருணாசலப் பிரதேசத்தில் அமைந்துள்ள ஒரு மாவட்டமாகும். இது அருகில் உள்ள லோஹித் மாவட்டம் இருந்து 1989 ஆம் ஆண்டு இயற்றப்பட்ட சட்டத்தின் படி புதிதாக உருவாக்கப்பட்ட மாவட்டமாகும்.

அமைப்பு
-------

இந்த மாவட்டத்தின் தலைமை நகரமாக ஆலோ நகரம் உள்ளது. இதன் மொத்த பரப்பளவு 8325 சதுர கிலோமீடராகும். இந்த மாவட்டம் ஏழு சட்டசபை உறுப்பினர் தொகுதிகளை கொண்டுள்ளது. இந்த மாவட்டத்தின் குறிப்பிடத்தக்க நகரங்களின் பட்டியல் பின்வருமாறு: லிரோமோபோ, லிகாபலி, பசார், ஆலோங், ருமொங், மற்றும் மெசுகா.

மக்கள்
------

இந்த மாவட்ட மக்களில் அதிகமானோர் பழங்குடி இன மக்களான அடி கம்பா மற்றும் மேம்பா இனத்தவரே அதிகம் உள்ளனர். அடி இனத்தவர் அனைவரும் டோன்யி-போலோ மதத்தை பின்பற்றினாலும் இவர்களின் குறிப்பிடத்தக்க மக்கள் கிருஸ்துவ மதத்திற்கு மாறிவிட்டனர். கம்பா மற்றும் மேம்பா இனத்தவர் அனைவரும் திபெத்திய பெளத்த மதத்தையும் பின்பற்றுகின்றனர்.

மொழி
----

சீன-திபெத்திய மொழிக் குடும்பத்தில் வரும் அடி மொழி இங்கு அதிகமாக பேசப்படுகிறது.

சுற்றுலாத் தளங்கள்
------------------

இந்த மாவட்டமானது அறிய வனவிலங்குகள் நிறைந்த ஒரு இடமாகும். பனி சிறுத்தைப் புலி, செந்நிற பாண்டாக் கரடி, கஸ்தூரி மான் போன்ற விலங்குகளும், மிகவும் அறிய பறவையான பிளித்ஸ் காட்டுக் கோழி போன்றவையும் இங்குள்ளன.

இங்கு சில ஆண்டுகளுக்கு முன்பு அறிவியலின் புது உறுப்பினராக, ஒரு பெரியவகை பறக்கும் அணில் கன்னுபிடிக்கப் பட்டுள்ளது. இதற்கு மெசுகா பெரியவகை பறக்கும் அணில் என்று பெயர் சூட்டப்பட்டுள்ளது.

1991 ஆம் ஆண்டு தொடங்கப்பட்ட கேன் வனவிலங்குகள் சரணாலயம் இந்த மாவட்டத்தில் தான் உள்ளது.

மேற்கோள்கள்
-----------

வெளி இணைப்புகள்
---------------

* Official website

| * பா
* உ
* தொ
அருணாச்சலப் பிரதேசம் |
| --- |
| தலைநகரம்: **இட்டாநகர்** |
| தலைப்புகள் | 
* அரசு
* சட்டப் பேரவை
* உயர்நீதிமன்றம்
* போக்குவரத்து
* புவியியல்
	+ கங்தோ மலை
	+ பூம் லா கணவாய்
* வரலாறு
	+ 1962 இந்திய சீனப் போர்

 |
| மாவட்டங்கள் | 
1. அஞ்சாவ்
2. காம்லே
3. கிரா தாதி
4. கிழக்கு காமெங்
5. கிழக்கு சியாங்
6. கீழ் சியாங்
7. கீழ் சுபன்சிரி
8. கீழ் டிபாங் பள்ளத்தாக்கு
9. குருங் குமே
10. சங்லங்
11. சியாங்
12. தவாங்
13. திரப்
14. நாம்சாய்
15. பக்கே-கேசாங்
16. பபும் பரே
17. மேல் சியாங்
18. மேல் சுபன்சிரி
19. மேல் டிபாங் பள்ளத்தாக்கு
20. மேற்கு காமெங்
21. மேற்கு சியாங்
22. லெபா ராதா
23. லோங்டிங்
24. லோஹித்
25. ஷி யோமி

 |
| நகரங்கள் | 
* இட்டாநகர் தலைநகர வலாயம்
* இட்டாநகர்
* ஜிரோ
* பொம்டிலா
* தவாங்
* அலோங்

 |
| வலைவாசல்:இந்தியா |
**மேல் சியாங் மாவட்டம்** இந்தியாவின் வடகிழக்கு மாநிலமான அருணாசலப் பிரதேசத்தில் அமைந்துள்ள ஒரு மாவட்டமாகும். 2011 ஆம் ஆண்டின் மக்கள் தொகை கணக்கின் படி இதுவே இந்தியாவில் நான்காவது குறைந்த மக்கள் தொகை கொண்ட மாவட்டமாகும்.

அமைப்பு
-------

இந்த மாவட்டம் அருகில் உள்ள கிழக்கு சியாங் மாவட்டத்தில் இருந்து நவம்பர் 1999 ஆம் ஆண்டு பிரித்து உருவாக்கப்பட்டது. இந்த மாவட்டத்தின் மொத்த பரப்பளவு 6118 சதுர கிலோமீட்டர் ஆகும். இதன் தலைமை நகரமாக இங்கியோங் உள்ளது. இந்த மாவட்டத்தில் தான் மேல் சியாங் நீர்மின் திட்டம் தொடங்கப்பட்டு உள்ளது. இந்த மாவட்டம் இரண்டு சட்டசபை தொகுதியை கொண்டுள்ளது.

மக்கள்
------

இந்த மாவட்ட மக்களில் அதிகமானோர் பழங்குடி இன மக்களான அடி மற்றும் மேம்பா இனத்தவரே அதிகம் உள்ளனர். அடி இனத்தவர் அனைவரும் டோன்யி-போலோ மதத்தையும், மேம்பா இனத்தவர் அனைவரும் திபெத்திய பெளத்த மதத்தையும் பின்பற்றுகின்றனர்.

மொழி
----

சீன-திபெத்திய மொழிக் குடும்பத்தில் வரும் கோரோ மொழி இங்கு அதிகமாக பேசப்படுகிறது.

சுற்றுலாத் தளங்கள்
------------------

1986 ஆம் ஆண்டு தொடங்கப்பட்ட மௌலிங் தேசியப் பூங்கா இந்த மாவட்டத்தில் தான் உள்ளது.

மேற்கோள்கள்
-----------

வெளி இணைப்புகள்
---------------

* Official website

| * பா
* உ
* தொ
அருணாச்சலப் பிரதேசம் |
| --- |
| தலைநகரம்: **இட்டாநகர்** |
| தலைப்புகள் | 
* அரசு
* சட்டப் பேரவை
* உயர்நீதிமன்றம்
* போக்குவரத்து
* புவியியல்
	+ கங்தோ மலை
	+ பூம் லா கணவாய்
* வரலாறு
	+ 1962 இந்திய சீனப் போர்

 |
| மாவட்டங்கள் | 
1. அஞ்சாவ்
2. காம்லே
3. கிரா தாதி
4. கிழக்கு காமெங்
5. கிழக்கு சியாங்
6. கீழ் சியாங்
7. கீழ் சுபன்சிரி
8. கீழ் டிபாங் பள்ளத்தாக்கு
9. குருங் குமே
10. சங்லங்
11. சியாங்
12. தவாங்
13. திரப்
14. நாம்சாய்
15. பக்கே-கேசாங்
16. பபும் பரே
17. மேல் சியாங்
18. மேல் சுபன்சிரி
19. மேல் டிபாங் பள்ளத்தாக்கு
20. மேற்கு காமெங்
21. மேற்கு சியாங்
22. லெபா ராதா
23. லோங்டிங்
24. லோஹித்
25. ஷி யோமி

 |
| நகரங்கள் | 
* இட்டாநகர் தலைநகர வலாயம்
* இட்டாநகர்
* ஜிரோ
* பொம்டிலா
* தவாங்
* அலோங்

 |
| வலைவாசல்:இந்தியா |
**சைமின்கள்** *(Cymene)* என்பவை C10 H14 என்ற மூலக்கூற்று வாய்ப்பாட்டால் விவரிக்கப்படும் பென்சீன் வழிப்பெறுதிகளாகும். நிறமற்ற அரோமாட்டிக் ஐதரோகார்பன் சேர்மங்களான இவற்றின் கட்டமைப்பில் ஒரு பென்சீன் வளையமும் பதிலீடுகளாக ஓர் ஐசோபுரோப்பைல் குழுவும் (−CH(CH3)2) ஒரு மெத்தில் குழுவும் (−CH3) இணைந்திருக்கும். சைமின் கட்டமைப்பில் இக்குழுக்களின் இடவமைப்பு வேறுபாடுகளால் C10 H14 என்ற மூலக்கூற்று வாய்ப்பாட்டுடன் மூன்று வகையான அமைப்பு மாற்றியன்கள் உருவாகின்றன. பென்சீன் வளையத்துடன் வேறு 4 கார்பன் அணுக்கள் கொண்ட அரோமாட்டிக் சேர்மங்கள் என்பதைக் குறிக்கும் C4-பென்சீன்கள் என்ற குழுவைச் சேர்ந்தவையாகவும் இவை கருதப்படுகின்றன. பாரா-சைமின் என்ற மாற்றியன் நன்கு அறியப்பட்ட ஒரு சைமின் ஆகும். டெர்பீன்களில் ஒன்றான இது இயற்கையில் சீரக எண்ணெயிலிருந்து கிடைக்கிறது.  ஆர்தோ-சைமின், மெட்டா-சைமின் என்பவை இதர இரண்டு மாற்றியன்களாகும். செயற்கை பிசின்கள் தயாரிப்பு மற்றும் கரிமத் தொகுப்பு வினைகளில் சைமின்கள் பயன்படுகின்றன. 

|  |
| --- |
| **சைமின்கள்** |
| பெயர் | *ஆ*-சைமின் | *மெ*-சைமின் | *பா*-சைமின் |
| கட்டமைப்பு வாய்ப்பாடு |  |  |  |
| சிஏஎசு எண் | 527-84-4 | 535-77-3 | 99-87-6 |

மேற்கோள்கள்
-----------

1. ↑  "p-cymene | C10H14 | ChemSpider". *www.chemspider.com*. பார்க்கப்பட்ட நாள் 2020-01-21.
கஜேந்திர மோட்சம், விஷ்ணு யானையை முதலையிடமிருந்து காப்பாற்றும் இந்து புராணக் காட்சி
**கஜா** (ஆங்கிலம்: Gaja; சமக்கிருதம்: गज) என்பது யானையைக் குறிக்கும் சமசுகிருத சொல் ஆகும். இந்து மத நூல்களிலும், பௌத்த மற்றும் சைன நூல்களிலும் உள்ளக் குறிப்புகளில் குறிப்பிடத்தக்க விலங்குகளில் இதுவும் ஒன்றாகும்.

வரலாறு
------

பண்டைய இந்தியாவின் வரலாற்றின் பின்னணியில், சிந்து சமவெளி நாகரிகத்தின் (3000 கிமு - 1700 கிமு) தளங்களில் (அரப்பா மற்றும் மொகெஞ்சதாரோ போன்றவை) கண்டுபிடிக்கப்பட்ட முத்திரைகளில் யானையின் ஆரம்பக்கால சித்தரிப்பு காணப்படுகிறது. சில அறிஞர்கள் இந்த நேரத்தில் யானைகள் அடக்கப்பட்டு வளர்க்கப்பட்டு, அமைதிக்காகவும் மற்ற நோக்கங்களுக்காகவும் பயன்படுத்தப்பட்டதாக நம்புகிறார்கள். இரிக்வேதம் 8-33-8 காட்டு யானையைக் குறிப்பிடுகிறது. சந்திரகுப்த மௌரியரின் அரசவையிலிருந்த கிரேக்கத் தூதர் மெகஸ்தனிஸ், போரில் யானைகளைப் பயன்படுத்தியதைத் தெரிவிக்கிறார்.

பல நூற்றாண்டுகளை உள்ளடக்கிய காலப்பகுதியில், யானைகள் இந்திய வாழ்க்கை மற்றும் சமூகத்தின் ஒரு முக்கிய அங்கமாக மாறியது. குறிப்பாக மத பாரம்பரியம், அரச குடும்பம் மற்றும் சமூகத்தின் பிரபுத்துவ பிரிவு. யானைகளைப் பிடிப்பது, அடக்குவது மற்றும் பயிற்சி செய்வது ஒரு சிறப்புத் திறனாகக் கருதப்பட்டது. பண்டைய இந்தியாவில், யானைகளின் பராமரிப்பு மற்றும் மேலாண்மை பற்றிக் பல கட்டுரைகள் எழுதப்பட்டன. இதில் பின்வருவன அடங்கும்:

* பாலகாப்யாவின் *ஹஸ்த்யாயுர்வேதம்* யானைகளின் நல்ல ஆரோக்கியத்தை நிர்வகிப்பதைக் குறித்தது.
* நீலகண்டனின் *மாதங்கலிலா*

 யானைத் தலை தெய்வம், விநாயகர்

மதம்
----

### இந்து மதம்

யானைத் தலையுடன் கூடிய கடவுள் விநாயகர். இரண்டாயிரமாண்டுகளுக்கும் மேலாக வணக்கத்திற்கும் வழிபாட்டிற்கும் உரியவர். இவருக்கு *கஜானனா* (யானை முகம் கொண்டவர்) என்ற அடைமொழி வழங்கப்படுகிறது.

கஜலட்சுமி என்பர் செல்வத்தையும் வலிமையையும் குறிக்கும் யானைகளுடன் இருக்கும் லட்சுமியின் வடிவம்.

பல தெய்வங்கள் மற்றும் புராண உருவங்கள் பலராமர், முருகன் மற்றும் ஐயனார் உட்பட யானைகளை தங்கள் வாகனமாக (வாகனம்) கொண்டுள்ளனர்.

கஜேந்திர மோட்ச புராணத்தில், விஷ்ணு தனது யானை பக்தனை முதலையிடமிருந்து காப்பாற்றுகிறார்.

ஒரு சக்கரவர்த்தியின் பல பண்புகளில் யானையும் ஒன்றாகும். இது இவருக்கு ஒரு உலகளாவிய ஆட்சியாளர் என்ற பட்டம் வழங்கப்படும் என்று எதிர்பார்க்கப்படுகிறது.

ஐராவதம், முதல் யானை, பாற்கடலைக் கடைந்தபோது தோன்றியது என்று ஒரு புராணக்கதை கூறுகிறது. பிரம்மா யானைகளைப் படைத்தார் என்று மற்றொரு புராணக் கதை தெரிவிக்கின்றது.

கஜாசுரன் என்ற அசுரன் சிவனால் வதம் செய்யப்பட்டான்.

### பௌத்தம்

புத்தர் ஆறு தந்தங்களைக் கொண்ட யானை வடிவில் தனது தாயின் வயிற்றில் வந்ததாகப் பௌத்த மரபு கூறுகிறது.

### சமணம்

சமணப் பாரம்பரியத்தின் படி, இருபத்து நான்கு தீர்த்தங்கரர்களின் தாய் ஒவ்வொருவரும் ஒரு யானை உட்பட பதினான்கு மங்களகரமான பொருட்களைக் கனவு கண்டார்கள் என்பதாகும்.

மேலும் பார்க்கவும்
------------------

* யாளி
* மகரம்
* வானரம்

மேற்கோள்கள்
-----------

* *இந்து புராணம் மற்றும் புராணங்களின் அகராதி* (ISBN 0-500-51088-1 ) அன்னா டல்லாபிக்கோலா எழுதியது

1. ↑  www.wisdomlib.org (2014-08-03). "Gaja, Gajā: 34 definitions". *www.wisdomlib.org* (in ஆங்கிலம்). பார்க்கப்பட்ட நாள் 2022-10-14.
2. ↑  "Rig Veda: Rig-Veda, Book 8: HYMN XXXIII. Indra".
வார்ப்புரு:HinduMythology
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Aniba|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***அனிபா பிலோசா*** (***Aniba pilosa)***என்பது இலாரேசியே குடும்பத்தைச் சேர்ந்த ஒரு வகை தாவரமாகும். இது ஈக்வடார் நாட்டில் மட்டுமே காணப்படுகிறது. அதன் இயற்கை வாழ்விடம் துணை வெப்பமண்டல அல்லது வெப்பமண்டல ஈரமான மலைக் காடுகள் ஆகும்.

மேற்கோள்கள்
-----------

1. ↑  Muriel, P.; Pitman, N. (2004). "*Aniba pilosa*". *IUCN Red List of Threatened Species* **2004**: e.T45585A11001968. doi:10.2305/IUCN.UK.2004.RLTS.T45585A11001968.en.. பார்த்த நாள்: 17 November 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q4764454
* ARKive: aniba-pilosa
* EoL: 5395218
* GBIF: 4180630
* iNaturalist: 189253
* IPNI: 302258-2
* IUCN: 45585
* Plant List: kew-2639733
* POWO: urn:lsid:ipni.org:names:302258-2
* Tropicos: 17806203

 |
* AMUPS schoolAMUPS பள்ளி
* Pallikkal Kavuபள்ளிக்கல் காவு
* Onam Festival at AMUPS schoolAMUPS பள்ளியில் ஓணம் பண்டிகை
* Hidayathu Sibyan Madhrassahஹிதாயத்து சிப்யான் மத்ரஸா
* Pallikkal schoolபள்ளிக்கல் பள்ளி

 பள்ளிக்கல் பஜாரின் குழந்தைகள்
 பள்ளிக்கல் பஜார் டி-ஜங்ஷனில் உள்ள சுன்னி மதரஸா
**பள்ளிக்கல் (பள்ளிக்கல் பஜார்)** என்பது இந்தியாவின் கேரள மாநிலத்தின் மலப்புரம் மாவட்டத்தில் உள்ள கொண்டோட்டி வட்டத்தில் உள்ள T- வடிவ நகரம், கிராமம் மற்றும் கிராம ஊராட்சி ஆகும். 

கரிப்பூரில் உள்ள கோழிக்கோடு பன்னாட்டு வானூர்தி நிலையம் பள்ளிக்கல் அருகே உள்ளது.

பள்ளிக்கல் பஜார்  கோழிக்கோடு பல்கலைக்கழகத்திலிருந்தும், கொண்டோட்டியிலிருந்தும் 5 கி.மீ. தொலைவில் உள்ளது.

கேரளாவின் முதல் அக்ஷயா மையம் பள்ளிக்கல் கிராம ஊராட்சியில் தொடங்கப்பட்டது. ஏ.எம்.எல்.பி பள்ளி பள்ளிக்கல் பசாரில் உள்ளது.

முன்மொழியப்பட்ட கரிப்பூர்-கொண்டோட்டி நகராட்சி
---------------------------------------------

முன்மொழியப்பட்டள்ள கரிப்பூர்-கொண்டோட்டி நகராட்சியில் அடங்கியுள்ள பகுதிகள் பின்வறுமாறு; 

* கொண்டோட்டி ஊராட்சி (கொண்டோட்டி கிராமங்கள் மற்றும் கரிப்பூரின் ஒரு பகுதி)
* நெடியிருப்பு ஊராட்சி (நெடியிருப்பு கிராமங்கள் மற்றும் கரிப்பூரின் ஒரு பகுதி)
* பள்ளிக்கல் ஊராட்சி (பள்ளிக்கல் கிராமங்கள் மற்றும் கரிப்பூரின் ஒரு பகுதி)
* புலிக்கல் ஊராட்சி
* செருகாவு ஊராட்சி
* வாழையூர் ஊராட்சி

**மொத்த பரப்பளவு:** 122.99 கிமீ 2

**மொத்த மக்கள் தொகை (1991 மக்கள் தொகை கணக்கெடுப்பு):** 152,839

மக்கள்தொகையியல்
---------------

2001[update] இந்திய மக்கள் தொகை கணக்கெடுப்பின் படி, பள்ளிக்கல்லின் மொத்த மக்கள் தொகை 38166 ஆகும். இதில் ஆண்களின் எண்ணிக்கை 18945 என்றும், பெண்களின் எண்ணிக்கை 19221 என்றும் உள்ளது.[*தெளிவுபடுத்துக*]

*

போக்குவரத்து
------------

கோழிக்கோடு பன்னாட்டு வானூர்தி நிலையம் பள்ளிக்கல் ஊராட்சியில் அமைந்துள்ளது. இது பள்ளிக்கல் பஜார் ஊரிலிருந்து 7 கிமீ தொலைவில் அமைந்துள்ளது.

அருகிலுள்ள தொடருந்து நிலையங்கள் ஃபெரோக், பரப்பனங்காடி, வள்ளிக்குன்னு தொடருந்து நிலையங்கள் ஆகும். அருகில் உள்ள பெரிய தொடருந்து நிலையம் 20 கிமீ தொலைவில் உள்ள கோழிக்கோடு தொடருந்து நிலையம் ஆகும்.

பள்ளிக்கல் பஜார் நகரம் மற்றும் சுற்றியுள்ள பகுதிகள் சாலை மற்றும் உள்ளூர் பேருந்து போக்குவரத்து அமைப்புகளால் நன்கு இணைக்கப்பட்டுள்ளன. தேசிய நெடுஞ்சாலை 66 மற்றும் தேசிய நெடுஞ்சாலை 966 பள்ளிக்கல் பஜாரில் இருந்து முறையே 2.5 கிமீ மற்றும் 3 கிமீ தொலைவில் உள்ளன. இந்த நகரம் கக்கஞ்சேரி-கொட்டாபுரம் சாலையில் அமைந்துள்ளது, இது ஒரு முக்கிய சாலையாகும். இச்சாலை தே.நெ-66 மற்றும் தே.நெ-966 இக்கு இடையேயான முக்கிய இணைப்பாகவும் உள்ளது.

காட்சியகம்
----------

மேற்கோள்கள்
-----------

1. 1 2  "Census of India : Villages with population 5000 & above". Registrar General & Census Commissioner, India.. பார்த்த நாள்: 2008-12-10.